NaiveNeuron/SloPal huggingface dataset:
Galko, Ľubomír, poslanec NR SR (2017-09-14):
Ďakujem pekne. Vážený pán predsedajúci, kolegyne, kolegovia, predkladám návrh zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov. Tento návrh zákona predkladáme spolu s dvoma kolegami, s Natáliou Blahovou a s Jurajom Drobom, a cieľom predloženého návrhu je zavedenie podobnej úpravy poskytovania materského v systéme sociálneho zabezpečenia policajtov a vojakov, aká dnes funguje v systéme sociálneho poistenia civilov. Jedná sa o dve úpravy. V prvom rade navrhujeme zvýšiť výšku materského podľa zákona o sociálnom zabezpečení policajtov a vojakov obdobne, ako je to v zákone o sociálnom poistení, na úroveň 75 % čistého denného služobného platu z pôvodnej sadzby 70 percent. Ide totiž o to, že, myslím, v máji 2017 na základe dobrých ekonomických výsledkov a hospodárskych výsledkov bola zvyšovaná materská o 5 % všetkým civilom a na vojakov, alebo teda vojačky, policajtky, hasičky, príslušníčky Zboru väzenskej, justičnej stráže, na príslušníčky NBÚ a Slovenskej informačnej služby sa takpovediac nemyslelo alebo zabudlo a my nechceme nič iné, ale aby aj ony sa podieľali na tom, že sa ekonomike darí. To je po prvé. Po druhé, chceme zrovnoprávniť príslušníkov ozbrojených zborov s civilmi, z hľadiska čerpania materskej. Máme na mysli čerpanie materskej pri ich partneroch. Civili to môžu robiť a príslušníci ozbrojených zborov to robiť nemôžu. Tento náš návrh zákona je plne v súlade aj s tým, čo nedávno povedal minister obrany, a síce to, že treba zatraktívniť službu v ozbrojených silách, pretože počet uchádzačov o ozbrojené sily, neustále klesá, a toto je, tento návrh zákona je plne v súlade s tým, čo hovoril. Určite to ten problém nevyrieši, ale ako určitá malá pomoc a príspevok zo strany najsilnejšej opozičnej strany by to malo byť chápané a pevne verím, že tento náš návrh podporíte. Ďakujem pekne, pán predsedajúci, skončil som.
Laurenčík, Milan, podpredseda NR SR (2020-07-14):
Ďakujem. Na vaše vystúpenie evidujem štyri faktické poznámky. Nech sa páči, pani poslankyňa Katarína Hatráková.
Grendel, Gábor, podpredseda NR SR (2022-12-01):
Vážené panie poslankyne, vážení páni poslanci, otváram tretí rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Patrick Linhart a pán poslanec Miroslav Kollár. Podľa schváleného programu pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 251/2012 o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh vlády má parlamentnú tlač 1327. Prosím pána ministra hospodárstva Slovenskej republiky Karla Hirmana, aby návrh vlády odôvodnil.
Jurinová, Erika, podpredsedníčka NR SR (2012-10-17):
To bol posledný prihlásený rečník písomne. Prosím kolegov, aby sa prihlásili teraz do rozpravy ústne. Ukončujem možnosť prihlásiť sa. Takže, nech sa páči, pán poslanec Osuský.
Danko, Andrej, podpredseda NR SR (2023-11-23):
47. Poslanec Šimko.
Bugár, Béla, podpredseda NR SR (2016-11-24):
Pán poslanec Ivan.
M. Mamojka, poslanec: (2009-06-23):
Držiteľ povolenia v elektroenergetike musí pri výkone povolenej činnosti plniť všetky povinnosti vyplývajúce mu zo zákona vo väzbe, na čo musí mať aj potrebné oprávnenia, ktorých využitie, samozrejme, len v rozsahu nevyhnutnom na plnenie povinností vo verejnom záujme v nevyhnutnej miere podmieňuje naozaj komplexné a profesionálne perfektné napĺňanie predmetu činnosti nositeľa povolenia v danej oblasti. Návrh zákona upravuje a racionalizuje riešenie niektorých problémov, ktoré existujú pri budovaní energetických sietí. Navrhovaná právna úprava do určitej miery rozširuje rozsah oprávnení, ktorý je upravený v platnom znení zákona o energetike. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná. Zatiaľ toľko, dámy a páni.
M. Hort, podpredseda NR SR: (2008-07-03):
vládnom návrhu zákona o cestnej premávke a o zmene a doplnení niektorých zákonov . Je to tlač 608. Prosím podpredsedu vlády a ministra vnútra Slovenskej republiky Roberta Kaliňáka, aby zaujal miesto určené pre navrhovateľov, a taktiež spoločného spravodajcu z výboru pre obranu a bezpečnosť pána poslanca Jána Richtera, aby zaujal miesto určené pre spravodajcov. Do rozpravy sú ešte písomne prihlásení poslanci Iván Farkas a Rafael Rafaj. Pán poslanec Abrhan, ako viete, sa vzdal svojho vystúpenia v rozprave, do ktorej bol prihlásený písomne. Dávam teraz slovo pánovi poslancovi Farkasovi a pripraví sa pán poslanec Rafael Rafaj. Pán poslanec, nech sa páči, je tu priestor pre vaše vystúpenie v rozprave.
Bittó Cigániková, Jana, poslankyňa NR SR (2020-10-13):
Vážený pán predsedajúci, kolegyne, kolegovia, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajcu k návrhu uvedeného zákona k tlači číslo 306. Predkladám informáciu. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo, ktorý zároveň navrhujem za gestorský výbor. Prosím, aby uvedené výbory predmetný návrh zákona prerokovali ihneď. Prosím, pán predseda, otvorte všeobecnú rozpravu, do ktorej sa zároveň hlásim. Ďakujem.
Glváč, Martin, podpredseda NR SR (2016-04-21):
Poslanec Binder.
P. Paška, predseda NR SR: (2007-05-10):
Budeme pokračovať, dámy a páni, otázkami, ktoré boli vyžrebované na jednotlivých členov vlády. Ako prvá bola vyžrebovaná otázka pána poslanca Petra Markoviča, je to otázka na ministerku práce, sociálnych vecí a rodiny Vierku Tomanovú, ktorú zastúpi pán minister zdravotníctva Ivan Valentovič, a táto otázka znie: „Vážená pani ministerka, ako hodnotíte zámery svojho kolegu, ministra zdravotníctva, reprofilovať väčšinu nadbytočných lôžok v zdravotníctve na lôžka sociálne? Pripravujete zákon o sociálnej medicíne, resp. máte v rozpočte vyčlenené peniaze na financovanie sociálnych lôžok?“ Pán minister, nech sa páči. I. Valentovič, minister zdravotníctva SR: Ďakujem. Vážený pán predseda, vážený pán poslanec, vážené dámy, vážení páni, dovoľte mi, aby som odpovedal v mene ministerky práce, sociálnych vecí a rodiny. Ministerstvo práce, sociálnych vecí a rodiny Slovenskej republiky pripravuje v súčasnosti zákon o sociálnych službách. V predmetnom návrhu zákona sa uvažuje o previazanosti zdravotnej a sociálnej starostlivosti tak, že zdravotná starostlivosť v zariadeniach sociálnych služieb typu zariadenie opatrovateľskej služby, rehabilitačné stredisko, domov sociálnych služieb, špecializované zariadenie a denné centrum môže byť poskytovaná v rozsahu zdravotných úkonov v ošetrovateľskej starostlivosti aj priamo týmito zariadeniami, ak spĺňajú podmienky ustanovené zákonom o zdravotnej starostlivosti a službách súvisiacich s poskytovaním zdravotnej starostlivosti. Návrh zákona dáva možnosť, aby v zdravotníckom zariadení ústavnej zdravotnej starostlivosti bolo možné poskytovať sociálnu službu. Dňa 5. apríla 2007 sa uskutočnilo pracovné stretnutie zástupcov Ministerstva práce, sociálnych vecí a rodiny Slovenskej republiky a Ministerstva zdravotníctva Slovenskej  republiky ohľadom redukcie siete lôžkových zariadení vo väzbe na ich vypustenie zo siete verejných poskytovateľov zdravotnej starostlivosti a ich prípadná transformácia na zariadenia sociálnych služieb. Záverom tohto stretnutia bolo konštatované, že do riešenia danej problematiky je nevyhnutné zaangažovať samosprávne kraje, do ktorých pôsobnosti patria sociálne služby, ale aj zdravotnícke zariadenia. Samosprávny kraj pozná situáciu vo svojom územnom obvode. Má spracovanú koncepciu rozvoja sociálnych služieb a môže posúdiť, ktoré sociálne služby sú v jeho územnom obvode nedostatkové a či je potrebné rozšíriť sieť existujúcich zariadení sociálnych služieb.  K financovaniu sociálnych lôžok sa musia vyjadriť príslušné samosprávne kraje, nakoľko by ich museli financovať zo svojho rozpočtu. Je potrebné preveriť možnosť finančnej spoluúčasti zo štrukturálnych fondov Európskej únie. Skončil som, pán predseda.
Glváč, Martin, podpredseda NR SR (2016-11-23):
Ďakujem. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 258. Spoločná správa výborov má tlač 258a. Pán minister, nech sa páči, uveďte predmetný návrh zákona. (Zaznievanie gongu.)
Ďuriš Nicholsonová, Lucia, podpredsedníčka NR SR (2019-03-28):
V rozprave teraz vystúpi pán poslanec Dostál.
Krupa, Peter, poslanec NR SR (2016-12-08):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
I. Radičová, poslankyňa: (2008-05-15):
Prvý sa bude vzťahovať na reedukačné domovy a druhý k samotnej sociálnoprávnej ochrane. Dovoľte mi začať citáciou zo stanoviska tlačového odboru Ministerstva práce, sociálnych vecí a rodiny Slovenskej republiky. Bolo to stanovisko po nedohode medzi ministerstvom práce, sociálnych vecí a rodiny a ministerstvom školstva, kto má a ako spravovať reedukačné domovy. Citujem: „Ministerstvo práce, sociálnych vecí a rodiny objasnilo, že jednou z výhod, ktorú by prechod od ministerstva školstva pod ministerstvo práce, sociálnych vecí a rodiny mohol priniesť, je aj efektívnejšia súčinnosť reedukačných domovov s detskými domovmi. Určitá časť detí s nariadenou ústavnou starostlivosťou je na základe diagnostiky premiestnená do týchto zariadení. Ministerstvo práce, sociálnych vecí a rodiny má záujem zefektívniť spoluprácu domovov a reedukačných zariadení tak, aby dieťa s poruchou správania bolo po reedukačnom procese vrátené späť do domova.“ Hovorkyňa rezortu práce dodáva, že: „Domov je otvorené zariadenie a viac sa približuje k životnej realite... (Prerušil predsedajúci.)
Muňko, Dušan, poslanec NR SR (2012-08-02):
Pán poslanec Beblavý, musím povedať, že to bol jeden z dobrých príspevkov z hľadiska opozície. Len ste zabudli niektoré veci povedať. Prvá vec, že 461-tku jak ste nastavili, keby ste ju boli nastavili reálne 3 % a prvý pilier maximálne 10, 15 % tak, ako je to v Európskej únii, tak by to bolo malo svoje opodstatnenie a nebola musela mať 461-tka až 43 úprav a dneska možno štyridsiatu štvrtú. Tak ako premiér vás vyzval, že poďme na ústavný zákon. Tak ako sme spravili ústavný zákon, pokiaľ sa týka schodku, tak môžme sa dohodnúť aj tu, pokiaľ sa týka ústavný zákon z hľadiska druhého piliera. Vy veľmi dobre viete, že obidve reformy, či dôchodková reforma, alebo aj zdravotnícka reforma, tak ako bola postavená, nebola prepojená vôbec so samosprávami, s verejnými financiami. Čiže celá tá záležitosť sa datuje od roku 2004, kde sme poškodili dôchodcov, ktorí išli pred rokom 2004, poškodili sme invalidných dôchodcov, poškodzujeme každých dôchodcov, aj tých, ktorí sú dneska. Pretože tým, že štát predáva štátne dlhopisy a vkladá peniaze do druhého piliera, tým poškodzuje každého občana tejto republiky. Takže by som poprosil, nie demagógiu, ktorú ste tu teraz povedali. Povedali ste presne, ako jednotlivé systémy v Európskej únii sú. Treba sa k nim vrátiť. Ja nemám problémy s niektorými vecami a myslím si, že to, čo nastavujú teraz Nemci, resp. Brusel nastaví, z hľadiska dôchodkových systémov, ktorý je pripravený, bude naprosto reálny. A potom sa uvidí, aké sú výnosy hlavne v druhom pilieri.
Laššáková, Jana, podpredsedníčka NR SR (2013-09-04):
Na vystúpenie pána poslanca nie sú žiadne faktické poznámky. Vyhlasujem rozpravu za skončenú. Pán minister, chcete k rozprave zaujať stanovisko? Nie. Pán spravodajca? Nie. Prerušujem rokovanie o tomto bode programu. A pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohovorom o vzájomnej administratívnej pomoci v daňových záležitostiach . Návrh vlády je uverejnený ako tlač 608 a spoločná správa výborov ako tlač 608a. Nech sa páči, pán podpredseda vlády a minister financií Peter Kažimír, odôvodnite návrh.
Hrušovský, Pavol, podpredseda NR SR (2010-08-04):
Pán poslanec Matovič.
Zemanová, Anna, poslankyňa NR SR (2020-05-19):
Ďakujem pekne za také doplnenie tej časti ohľadom pamiatok. Myslím si, že táto diskusia, ktorá sa v rámci správy otvorila, o ochrane pamiatkového kultúrneho dedičstva je dôležitá a možno by to mohol byť aj takýto podnet pre výbor pre kultúru, aby sa venoval viacej podmienkam aj vôbec nejakým dopadom starostlivosti, resp. nestarostlivosti o pamiatky, ktoré vďaka tej nestarostlivosti mnohé sú likvidované, že sa, proste zaniknú z dôvodu toho, že naozaj neboli finančné prostriedky alebo účelovo nebodaj zhoria. No ale potom druhý zánik je takýto, ako si spomínala, že sa takým necitlivým spôsobom realizujú rôzne, rôzne rekonštrukcie, ako bol napríklad tento Bratislavský hrad. Realizovala to Kancelária Národnej rady, a teda neviem, či vôbec v minulosti bola nejaká robená kontrola činnosti nakladania hospodárnosti s majetkom, teda s financiami Kancelárie Národnej rady, ale určite by bolo zaujímavé minimálne túto investíciu preveriť a pozrieť sa na to, ako hospodárne boli vynakladané prostriedky. Vieme o tom, že boli tu ozaj veľké námietky, hoci aj tým, tým procesom, ktoré pamiatkový úrad tuná zastával, a trošku sa tu aj; nie trošku, ale dosť sa aj lámali, lámali zákony na realizácii týchto, týchto priestorov. A keďže tu sídlime a sedíme a pohybujeme sa, tak bolo by naozaj dobré urobiť si aj jasno v týchto a poriadok v týchto veciach, čo sa týka Bratislavského hradu a jeho rekonštrukcie, a najmä tých keltských pamiatok či... (Prerušenie vystúpenia časomerom.)
Tomáš, Erik, poslanec NR SR (2019-05-10):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Ďalej, aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 17. júna 2019 a v gestorskom výbore do 18. júna 2019.
Šeliga, Juraj, podpredseda NR SR (2020-09-29):
Pán poslanec Kuffa, nech sa páči.
Danko, Andrej, predseda NR SR (2018-09-12):
Sedem faktických poznámok. Uzatváram možnosť prihlásenia. Pán poslanec Pamula.
Fecko, Martin, poslanec NR SR (2013-09-18):
Ďakujem pekne. Pán kolega, ďakujem za vaše vystúpenie, ktoré dalo takú morálnu vzpruhu, myslím, že tým poslancom, ktorí tu ešte zostali, resp. našim hosťom. A stopercentne súhlasím, že SMER má silu, ale nemá pravdu, ktorá ho dobehne, a to je jedno, či ho dobehne o rok, o dva, o štyri, o päť. Pýtam sa, čo sa u nás musí stať, aby niekto odstúpil? Čo sa tu musí udiať, aby dobrovoľne si uvedomil príslušný poslanec, príslušný člen vlády, premiér, že stačilo a moje ja mi hovorí, že mám odstúpiť? To, že tu neni, ukazuje, za čo nás považuje, opozíciu aj tie neštandardné strany, ako on sa vyjadruje, a iné zoskupenia, ktoré v parlamente podľa neho existujú. Začína sa to podobať tomu a tej epoche, ktorú sme tu mali pred ´89., bol to socializmus, ktorý chcel dospieť do komunizmu. Do toho sme ešte nedospeli. Žiaľ, doba už prešla, ale ľudia zostali. Na akých sú postoch a čo zastupujú, nech si každý občan našej republiky uvedomí a nech si to dá do súladu. Takáto arogancia vlády a vládnej strany SMER nastupuje po jednom a pol roku vládnutia. Pýtam sa, čo bude v treťom a štvrtom roku, keby náhodou dovládli? Ďakujem pekne.
Gažovičová, Tina, poslankyňa NR SR (2024-01-10):
Ďakujem za slovo a ďakujem kolegovi Hargašovi za, za jeho veľmi trefný príspevok. Jano, ty si vo svojom príspevku tak zdôrazňoval, že nemáme dostatok informácií, opakovane si sa pýtal, prečo, prečo sa to predkladá tak zrýchlene, prečo sa to predkladá v tejto podobe. A ja by som len chcela zdôrazniť, že to nie je nejaké naše samoúčelné vypytovanie sa tuto zo strany opozície, že nás to zaujíma, lebo my chceme byť informovaní. Nie, to je verejný záujem, aby sme vedeli vyhodnotiť nie my ako opozícia, ale my ako krajina, že či tento návrh má zmysel, či plní nejakým spôsobom verejný záujem, či zlepšuje život v tejto krajine. A ja som si pritom spomenula, ja som pred pätnástimi rokmi študovala verejnú politiku a tam taká tá základná poučka bola, že tvorba verejných politík sa deje v určitom cykle, že najprv treba pomenovať nejaký spoločenský problém, ktorý sa ide riešiť, potom sa navrhnú rôzne riešenia, akým spôsobom k tomu problému pristúpiť, potom sa jedno z tých riešení vyberie na základe argumentov za a proti, zrealizuje sa a následne bude možné vyhodnotiť, či bolo úspešné. Lebo keď vieme, čo bol ten počiatočný problém a aký nástroj sme zvolili na jeho riešenie, tak potom môžme spätne vyhodnotiť, že či teda sa dosiahol ten stanovený cieľ. Lebo tak by sme mali ako zákonodarci fungovať, že máme tu množstvo spoločenských problémov, tak poďme ich riešiť a zvoľme na to tie najlepšie prostriedky. Ale v tomto prípade my ani len neviem čo bolo definované ako spoločenský problém, vôbec nevieme, prečo ste si zvolili práve túto formu a tým pádom ani nebudeme vedieť, či to bude na niečo dobré, okrem toho, že niektorí ľudia... (Prerušenie vystúpenia časomerom. Potlesk.)
Záhumenský, Marian, poslanec NR SR (2013-02-05):
Ďakujem pekne, pán predseda. Ja chcem uviesť pre záznam, že pri zákone, ktorý predložili pán poslanec Brixi a Martvoň a Mikloško, som hlasoval proti a chcel som hlasovať za. Je to tlač 375. Ďakujem.
B. Bugár, podpredseda NR SR: (2002-04-10):
(Hlasovanie.) Prítomných 127 poslancov, za návrh hlasovalo 97, proti 2 poslanci, zdržalo sa 21 poslancov, nehlasovalo 7 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Pán poslanec, nech sa páči, druhé hlasovanie.
Haško, Tomáš, predseda Úradu pre dohľad nad zdravotnou starostlivosťou (2018-12-04):
Dobrý deň. Takže na tých niekoľko otázok by som asi postupne. Áno, táto kapitola je hradená z rozpočtu úradu, pretože my sme mali vždy povinnosť zabezpečovať prehliadky mŕtvych tiel. Došlo ale k zákonným, v zákone prijatým zmenám a sme povinní verejne obstarať organizátora a v zmysle obstarania organizátora a ceny za jednu prehliadku došlo k navýšeniu a tým pádom sa nám navyšuje aj potreba, potreba úhrady za túto činnosť. To je jedna vec. Potom, áno, bolo to v zákone, čiže to, odpoveď na otázku tej konkrétnej udalosti, ktorá sa týkala vyšetrenia alebo prehliadky mŕtveho tela, mŕtvych tiel v vražde, v tej takej hroznej vražde, o ktorej už veľa hovoríme, bolo všetko zákonne splnené, pretože na prehliadku došiel ten, kto mal prehliadku vykonávať. Otázkou je, že keď Policajný zbor rozhodne o tom, že je potreba súdnej prehliadky, tak sa rozhodne a privolá súdneho lekára. Ale za každých normálnych okolností prehliadku mŕtveho tela robí ten, kto je v rozpise pre túto činnosť pre dané územie určený. Neviem, či to stačí. Ďakujem pekne.
Hlina, Alojz, poslanec NR SR (2012-07-26):
Ďakujem veľmi pekne. Ja len takú poznámku, aby sa mi to v zlom nevrátilo. Mám obavu a strach. Ja myslím, že už cca 10 rokov na jednom našom stredisku máme ovce, a viem, že v takom nadšení moja manželka v slabej chvíli asi 3 alebo 4 roky dozadu požiadala o dotáciu, čo ja som až bol prekvapený, na nejakých 30 ovcí. Takže korigujem to moje vyhlásenie, odvtedy sme nežiadali na nič ani žiadnu inú dotáciu sme nedostali, čiže aby sa mi to nevrátilo, že klamem. (Smiech.) Čiže myslím, že na tých 30 alebo koľko oviec sme raz, ale odvtedy, veci s tým spojené, tak úplne sme na to rezignovali. To som chcel. Ďakujem.
Vašečka, Richard, poslanec NR SR (2024-02-21):
Ďakujem za slovo, pán predsedajúci. Ďakujem pánovi poslancovi Krátkemu za jeho vystúpenie. Tiež naviažem na to, o čom hovoril vo svojej rozprave.	Som tu štvrté volebné obdobie a viem, že sa tu diali rôzne obštrukcie. Ale to, aby sa takýmto nedôstojným spôsobom zaobchádzalo so zákonmi, ktoré boli schválené Národnou radou, to som ešte nevidel. Aby sa vyslovene kalkulovalo na vláde a potom aj v Národnej rade a robili sa vyslovene zlomyseľné naťahovačky, ktoré nezodpovedajú duchu ústavy, duchu zákona, tak to som nevidel. To znamená, ako poslanec Národnej rady, ktorý som tiež volil predsedu, podpredsedov Národnej rady, tak sa ako poslanec Národnej rady pridávam k tej výzve a apelujem, aby pán predseda našej Národnej rady Slovenskej republiky poslal ten zákon tam, kde ho má poslať, aby to nezdržiaval, aby takýmto spôsobom naozaj Ústavný súd, ktorý je strážcom ústavnosti, strážcom zákonnosti, aby nebol paralyzovaný. A nemyslím si, že toto je naše právo a toto je správne. A k samotnému zákonu by som chcel povedať aj v rozprave, kde aj na základe vlastnej skúsenosti viem, že súčasný, súčasný zákon je len formálny, neúčinný a ten, ktorý sme predložili my, ktorý odôvodnila pani poslankyňa Remišová, je niečo, čo by bol naozaj reálny nástroj. Nemali by sme tu mať iba nejaké formalitky, nemali by sme len formálne, akože dodržujeme zákonné lehoty, akože dodržujeme nejaké formuláre, sa tváriť, ale naozaj ísť, aby zákon prinášal spravodlivosť, právo a nielen nejaké formálne vytáčky. Ďakujem.
Mihál, Jozef, poslanec NR SR (2012-06-21):
Ďakujem, pani kolegyňa, za podporné slová a cením si a vážim si to, že ste pochopili, o aký vážny moment ide a akú vážnu zodpovednosť máme my, ktorí zastupujeme svojich voličov. Tak ako vás, tak aj mňa poverili ľudia vo voľbách, aby som zastupoval ich záujmy, záujmy ľudí, ktorí tvrdo pracujú, ktorí platia dane a na ktorých rebrách a chrbtoch je postavená slovenská ekonomika. Nie je v ich záujme, aby platili platy španielskym bankárom, a nie je v ich záujme, aby riešili problémy Grécka namiesto samotných Grékov, ktorí, s prepáčením, kašlú na to.
Sulík, Richard, predseda NR SR (2010-12-14):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Igorovi Sidorovi, aby informoval Národnú radu o výsledku rokovania výborov. Nech sa páči.
Kamenický, Ladislav, poslanec NR SR (2016-04-27):
Ďakujem. Takisto by som chcel poprosiť členov výboru pre financie a rozpočet. Zvolávam k tomuto schôdzu dnes na 19.00 hodinu. Ďakujem.
Klus, Martin, podpredseda NR SR (2019-10-23):
Ďakujem. S reakciou na faktické poznámky, pán poslanec Žarnay.
Hrušovský, Pavol, predseda NR SR (2011-10-21):
Páni poslanci, hlasujeme o návrhu. (Hlasovanie.) 145 prítomných, 76 za návrh, 3 proti, 66 sa zdržalo. Návrh sme schválili. Prosím ďalší návrh.
Pročko, Jozef, poslanec NR SR (2021-02-05):
Milé kolegyne, milí kolegovia, ja som nechcel vystúpiť dnes... (Zaznievanie gongu.) Nevyrušujem vás, pani kolegyňa?
Záhumenský, Marian, poslanec NR SR (2012-09-20):
Ďakujem pekne, pani podpredsedníčka. Ctené kolegyne, kolegovia, dovoľte mi, aby som uviedol predkladaný návrh zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov. Návrh zákona predkladám ako poslanec Národnej rady z dôvodu, že je potrebné , aby účinnosť nariadenia bola 3. októbra 2012, čo by pri normálnom legislatívnom procese nebolo splnené. Návrh zákona sa predkladá z dôvodu potreby vykonať dve nariadenia Európskej únie, a to: - nariadenie Európskeho parlamentu a Rady č. 261/2012, ktorým sa mení a dopĺňa nariadenie Rady č. 1234/2007, pokiaľ ide o zmluvné vzťahy v sektore mlieka, mliečnych výrobkov, a - vykonávacie nariadenia Komisie č. 515/2012 o oznámeniach týkajúcich sa organizácií výrobcov medziodvetvových organizácií, zmluvných rokovaní a zmluvných vzťahov podľa nariadenia Rady č. 1234/2007 v sektore mlieka a mliečnych výrobkov. Návrh zákona úzko súvisí aj s návrhom nariadenia vlády Slovenskej republiky o podmienkach vykonávania niektorých opatrení spoločnej organizácie trhu, ktorý bude upravovať podmienky uznania organizácie výrobcov, združení organizácie výrobcov a medziodvetvových organizácií. Uvedený návrh nariadenia vlády bol prerokovaný so záujmovými organizáciami v sektore mlieka a mliečnych výrobkov a v jeho legislatívnom procese. Nakoľko schvaľovanie predloženého návrhu zákona si vyžaduje dlhšie legislatívne konanie, predkladá sa s časovým predstihom pred týmto návrhom nariadenia vlády. Návrh zákona upravuje pôsobnosť ministerstva pri rozhodovaní a o uznaní a odňatí uznania organizácií, združení a medziodvetvových organizácií výrobcov v sektore mlieka a mliečnych výrobkov a udeľuje kontrolnú a sankčnú právomoc Pôdohospodárskej platobnej agentúre nad plnením podmienok uznania organizácií, združení a medziodvetvových organizácií v sektore mlieka a mliečnych výrobkov a ich povinnosti. Ctené kolegyne a kolegovia, ďakujem za pozornosť a poprosím o podporu tohto zákona. Ďakujem pekne.
Sopko, Miroslav, poslanec NR SR (2019-09-20):
Ďakujem za jedinú faktickú poznámku k môjmu vystúpeniu. Kiežby tento tvoj názor zdieľali aj iní ľudia.
Hrnčiar, Andrej, podpredseda NR SR (2016-10-14):
Ďakujem. Chce zaujať stanovisko spravodajkyňa? Nie, nie je tomu tak. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 243, návrh na jeho pridelenie na prerokovanie výborom je v rozhodnutí č. 246. Pán minister Richter, prosím, ujmite sa slova a uveďte vládny návrh zákona.
J. Halecký, poslanec: (2009-11-03):
Chcem len podotknúť, že už v deväťdesiatych rokoch Ľudová strana – HZDS vybudovala základy pôdohospodárstva, rozbehla ho v štruktúre, ktorá myslím si, že je správna, a ako už bolo pripomenuté, práveže tie prístupové ciele, ktoré sa dosiahli pred ôsmimi rokmi v rokovaní s Európskou úniou, sú jedným zo zdrojov, že pôdohospodárstvo má teraz tieto problémy. Takže odstrániť ich v priebehu štyroch rokov alebo práve v tejto krízovej dobe je skoro nemožné. Ale myslím si, že už len fakt, že nárast prostriedkov v pôdohospodárstve je skoro 20 % a že to dosiahlo HZDS a dosiahol aj, dá sa povedať, svojou autoritou predseda Mečiar vytvára podmienky, aby sa aspoň čiastočne tieto problémy riešili. Viem, že značná časť týchto prostriedkov je z Európskej únie, ale tak to býva aj v iných rezortoch, a predpokladám, že aj v nasledujúcom období aspoň čiastočne tieto úlohy, ktoré sú objektívne ťažko riešiteľné, sa posunú dopredu. Ďakujem.
Laššáková, Jana, podpredsedníčka NR SR (2015-04-16):
Príjemné dobré ráno, vážené pani poslankyne, páni poslanci, otváram druhý rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci Dušan Čaplovič, Mikuláš Dzurinda, Ján Hudacký, Ladislav Kamenický, Ján Mičovský, Richard Raši, Boris Susko, Jana Vaľová, Péter Vörös. Pokračujeme v prerušenej rozprave o návrhu skupiny poslancov na odvolanie Jána Figeľa z funkcie podpredsedu Národnej rady Slovenskej republiky (tlač 1506). Pán podpredseda Národnej rady Miroslav Číž je na svojom mieste určenom pre navrhovateľov, obdobne aj pán poslanec Martvoň zaujal miesto určené pre spravodajcov. S faktickými poznámkami sú na včerajšie vystúpenie poslanca Martina Poliačika prihlásení poslanci Martvoň, Fronc, Kaník, Viskupič, Gibalová, Bublavý, Petrák. Nech sa páči, pán poslanec Martvoň. (Pokračovanie rokovania o návrhu na odvolanie Jána Figeľa z funkcie podpredsedu Národnej rady Slovenskej republiky , tlač 1506.)
Hrnčiar, Andrej, podpredseda NR SR (2018-06-13):
Reakcia na faktické poznámky – pán poslanec Bastrnák.
Blanár, Juraj, podpredseda NR SR (2023-02-01):
Na vaše vystúpenie je jediná faktická poznámka od pána poslanca Dostála. Nech sa páči.
P. Hrušovský, predseda NR SR: (2005-05-13):
K. Ondriaš, poslanec: Ja ďakujem za poznámky. Pán minister, ja som veľmi rád, že počet vysokoškolákov stúpol, ale bol by som ešte radšej, keby títo vysokoškoláci po skončení vysokej školy našli prácu v ich odbore, keby 40 % z nich nemuselo robiť niečo, čo neštudovalo, a keby veľká časť z nich neutiekla zo Slovenska, lebo sa tu neuživí. K pánu poslancovi Devínskemu. Môžem vám uviesť 100 analýz, ktoré hovoria o zázraku za socializmu a úpadku za vášho kapitalizmu. Ja vám ozaj ich na budúce donesiem. (Smiech v sále.) Ďakujem.
Blaha, Ľuboš, podpredseda NR SR (2023-11-23):
193. Pán poslanec Roman Mikulec, nech sa páči.
B. Bugár, podpredseda NR SR: (2005-09-23):
(Hlasovanie.) Prítomných 87, za 82, proti 1, zdržali sa 3, nehlasoval 1. Návrh sme schválili. Sme v treťom čítaní . Otváram rozpravu v rámci tohto čítania. Pýtam sa, kto sa hlási do rozpravy. Nik. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, pán poslanec.
P. Paška, predseda NR SR: (2009-02-13):
Nech sa páči, pani poslankyňa, môžete vystúpiť v rozprave.
Laurenčík, Milan, podpredseda NR SR (2020-04-07):
Ďakujem. Na vaše vystúpenie evidujem, skúste mi prepnúť, 16 faktických poznámok. Pán poslanec Kuffa.
V. Mečiar, poslanec: (2007-09-24):
Na základe návrhov a rokovaní, ktoré boli v koaličnej rade a v klube, poslanecký klub HZDS sa dohodol a rozhodol nasledovne: Prvé. Bude schopný podporiť hlasovanie o sociálnych zákonoch dnes s nasledovnými podmienkami: 1. Možnosť, aby predčasní starobní dôchodcovia mohli poberať predčasný starobný dôchodok a mohli aj pracovať. Táto nesmie byť zrušená. 2. Aby matky na materskej dovolenke a invalidní dôchodcovia si mohli dobrovoľne vybrať starobné sporenie buď v druhom, alebo v prvom pilieri podľa ich vlastného rozhodnutia. 3. Aby opatrovatelia zdravotne postihnutých mohli rovnako sa rozhodnúť pre starobné dôchodky v prvom alebo v druhom pilieri. 4. Voľný a slobodný výstup z druhého piliera s podmienkou, že štát zriadi štvrtý pilier, v ktorom bude garantovať sporiteľom z druhého piliera vložené vklady a výnosy a tieto bude garantovať aktívami štátu. Ďalej, zodpovedná úvaha, hovorím zodpovedná úvaha, o znížení percentuálneho pomeru odvodov 9 : 9 % na 6 : 12 % na obdobie troch rokov s postupným vzostupom na 6 a 7 rokov, na 8, 9 a 9,5 roka v nasledujúcom období. Poslanecký klub Ľudovej strany – Hnutia za demokratické Slovensko súčasne oznamuje, a oznámil to aj svojim koaličným partnerom a tí sa s návrhom stotožnili, ak budú tieto opatrenia zohľadnené, hlasujeme aj za návrh zákona v druhom pilieri. Ak niektoré z nich nebude, návrh zákona pre nás v druhom čítaní končí. Ďakujem, to som chcel oznámiť, výsledok rokovania klubu.
B. Bugár, podpredseda NR SR: (2002-12-12):
Otváram rozpravu o tomto bode programu a pýtam sa, či sa hlási niekto ústne do rozpravy k tomuto bodu. Ako jediný pán poslanec Šulaj. Končím možnosť sa prihlásiť ústne do rozpravy. Pán poslanec, nech sa páči, máte slovo.
Laššáková, Jana, podpredsedníčka NR SR (2014-06-25):
Na vystúpenie pána poslanca s faktickou poznámkou pán poslanec Fecko. Končím možnosť prihlásiť sa s faktickými poznámkami. Nech sa páči, pán poslanec.
Jurinová, Erika, podpredsedníčka NR SR (2014-10-17):
S reakciou pani poslankyňa Žitňanská.
Kuffa, Štefan, poslanec NR SR (2013-09-18):
Ďakujem za slovo, pán predseda. Dávam procedurálny návrh, aby 24. schôdza pokračovala v riadnom rokovacom čase, teda aby dnes táto schôdza nepokračovala. Včera sme boli svedkami tých incidentov. Myslím si, že sme aj tak unavení, stúpa napätie. Poprosil by som, aby aj kolegovia aj z opozície zahlasovali za to, aby v riadnom rokovacom čase sme mohli pokračovať. Chcem ešte poprosiť všetkých tých kolegov, ktorí sa včera vzájomne nejak možno napadli, či už verbálne, alebo dokonca aj fyzicky, chcem ich poprosiť, aby sa vzájomne ospravedlnili, a tým pádom mandátový a imunitný výbor nemá o čom rokovať. A všetky svoje včerajšie procedurálne návrhy sťahujem, nakoľko stratili na aktuálnosti. Poprosím ešte raz kolegov, aby sa vzájomne ospravedlnili. Ukážme aj tomuto ľudu, aj tomuto národu, že máme ešte tú svoju česť a takisto aj kus pokory. Ďakujem.
Demian, Jaroslav, poslanec NR SR (2012-12-05):
Teraz dajte hlasovať o druhom pozmeňujúcom návrhu pána poslanca Duchoňa, ktorý predniesol pán poslanec Duchoň.
V. Veteška, podpredseda NR SR: (2005-05-19):
Tretiu otázku položil pán poslanec Krajči. Je to otázka adresovaná ministrovi vnútra pánovi Palkovi. Otázka znie: „Kedy vydáte interný predpis MV SR, ktorým splníte zákonnú povinnosť podľa § 192 ods. 5 zákona č. 73/1998 Z. z. a zadefinujete, čo je to zvlášť kruté porušenie služobnej disciplíny, ktoré slúži na prepustenie policajta.“  (Hlasy z pléna.) Hrubé, tak opravujeme otázku, zvlášť hrubé, ale ja čítam to, čo mám napísané, pán poslanec, takže, opravíme to. Pán minister, nech sa páči.
Kollár, Boris, predseda NR SR (2021-12-09):
Vážené pani poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa dopĺňa zákon č. 67/2002 (pozn. red.: správne „č. 67/2020“) Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, ktorý prerokovávame v skrátenom legislatívnom konaní (tlač 808). Dávam slovo spoločnej spravodajkyni z výboru pre financie a rozpočet poslankyni Anne Miernej, aby hlasovanie uvádzala. (Hlasovanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 808.)
Mazurek, Milan, poslanec NR SR (2017-04-05):
Milý pán sionista Dostál, ja už som veľakrát v rozpravách, vo faktických poznámkach hovoril o tom, že nedokážem pochopiť ako vy, človek, ktorý sa označuje za liberála, za obhajcu liberálnej demokracie, môže zároveň obhajovať islam. Viete, islam je totiž absolútne v príkrom rozpore so všetkým tým, čomu vy údajne veríte, čo údajne kážete a za čo sa staviate. Ja z týchto všetkých vašich vyjadrení, ktoré tu stále máte, mám taký pocit, že vám by byť moslimom úplne vyhovovalo, vy by ste chceli mať 4 manželky, môcť ich zbičovať, keď vám povedia niečo zlé, zakazovať im ísť na ulicu, zakazovať im ísť s kamarátkami na kávu, v 45-stupňových horúčavách by ste ich nútili nosiť veľké čierne záclony, aby vyzerali jak veľké vrece odpadku. Jednoducho úplne by vám toto všetko vyhovovalo, lebo inak, inak sa to naozaj vysvetliť nedá. Ak ste v skutočnosti obhajca liberálnej demokracie, liberálnych hodnôt, to znamená hodnôt slobody, nemôžete zároveň obhajovať islam. Rozumiete, jednoducho je to v príkrom rozpore. A buď si to uvedomíte, alebo vyhľadáte odbornú lekársku pomoc.
Paška Pavol, predseda NR SR (2014-01-28):
(Hlasovanie.) 143 prítomných, 135 za, 1 proti, 6 sa zdržali, 1 nehlasoval. Uznesenie sme schválili. Pán poslanec Holeva uvedie v druhom čítaní hlasovanie o vládnom návrhu zákona č. 338 o vnútrozemskej plavbe. Je to tlač 617. (Hlasovanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 617.)
Žiga, Peter, podpredseda NR SR (2023-12-08):
Ďakujem pekne. Pán poslanec Jakab.
Kollár, Boris, predseda NR SR (2021-10-21):
Pán poslanec Krupa, poprosím vás, aby ste si dali ochranné rúško. (Reakcia z pléna.) Ešte raz vás upozorňujem pán poslanec, pokiaľ si nenasadíte to rúško, budem nútený vás vykázať zo sály. Dobre, pán poslanec vykazujem vás zo sály. Námietka, dobre, dávam hlasovať o námietke pána poslanca Krupu. Prosím, prezentujme sa a hlasujeme. Momentík. (Hlasovanie.) Prítomných 110, za 27, proti 81. Pán poslanec, boli ste vykázaný zo sály. Môžete takto pokračovať a nebudete mať plat až do januára. (Potlesk.) S procedurálnym návrhom, pán poslanec Šipoš, nech sa páči.
Žiak, Miroslav, poslanec NR SR (2020-12-17):
Ďakujem pekne. Pán Kotleba, nestíham žasnúť nad vaším chválospevom na pani prezidentku. Ja sa celkom teším a verím, že v najbližších voľbách, keď bude pani prezidentka kandidovať, tak toto je taký malý váš záväzok, že ju podporíte. Dokonca si dáte aj rámček, že podporujem liberálnu prezidentku pani Čaputovú, lebo vrátila jeden sociálny zákon, s ktorým sa vy stotožňujete. Ja som nesmierne hrdý na vás.
Horváth, Zoltán, poslanec NR SR (2010-12-14):
Teraz budeme hlasovať o návrhoch zo spoločnej správy. Prosím, pán predsedajúci, dajte hlasovať o návrhoch 1 a 2 so stanoviskom gestorského výboru schváliť ich.
Jurinová, Erika, podpredsedníčka NR SR (2012-11-30):
Pán poslanec Kaník.
Kažimír, Peter, podpredseda vlády a minister financií SR (2012-07-26):
Pán poslanec, ja som úplne v pokoji. A ja som zvyknutý. Bohužiaľ, som zvyknutý na typ štuchancov, ja budem veľmi pokorný a milý k vám, ako na spôsob štuchancov, ktorými sa vy vyrovnávate s tým, že sedíte v opozičnej lavici a že ste sa preplazili do parlamentu s výsledkom, ktorým teda nie je asi vhodné sa chváliť. A to je váš problém. Ak chcete hodnotiť to, ako sa náš volič stavia k nám, pozrite si prieskum verejnej mienky, kde dávajú známku aj nám, ktorí sedíme vo vláde a riešime každý deň problémy, ktorým sme objektívne vystavení, alebo aj problémy, ktoré ste nám zanechali s veľkou láskou. A myslím si, že to hodnotenie je aj priebežne ako dané naozaj prieskumom verejnej mienky, takže sa s ním môžete vysporiadať aj vy, aj my v rámci vlastného svedomia. A my aj ja budeme stále pripravení trpezlivo odpovedať na vaše otázky. Ak budú kompetentné, samozrejme, či už budú z vašej hlavy, alebo si ich opíšete z internetu od nejakého vášho poctivého priaznivca. Ďakujem. (Potlesk.)
A. Belousovová, podpredsedníčka NR SR: (2009-10-27):
Ďalším bodom programu je návrh na odvolanie podpredsedu Dozornej rady Úradu pre dohľad nad zdravotnou starostlivosťou a návrh na zvolenie nového podpredsedu Dozornej rady Úradu pre dohľad nad zdravotnou starostlivosťou . Návrh má parlamentnú tlač 1256 a správa výboru pre zdravotníctvo má tlač 1256a. Slovo má pán minister zdravotníctva Richard Raši. Nech sa páči, uveďte návrh vlády.
Laššáková, Jana, podpredsedníčka NR SR (2013-09-25):
Na vystúpenie pána poslanca s faktickými poznámkami, štyria páni poslanci, piati páni. No, šiesti páni poslanci, končím možnosť prihlásiť sa s faktickými poznámkami. Nech sa páči, pán poslanec Galko.
P. Frešo, poslanec: (2008-10-21):
Čo sa týka motívov vlády, pre ktorý otvára druhý pilier. Veď vláda sama v návrhu rozpočtu sa usvedčila. Chýbajú jej peniaze. Nič viac, nič menej. Predtým to boli vyjadrenia riaditeľa Sociálnej poisťovne, ktorý hovoril, že naozaj bude treba znova konať a prehodnocovať celý druhý pilier. No tak sa tu o pár týždňov využila kríza a stalo sa to. A čo sa týka tých štúdií, ktoré spomína pani Nachtmannová. Ja len jednu vec poviem. Už mnohokrát zo strany koalície zazneli absolútne pochybné informácie. Nemám dôvod tomu dôverovať a poviem prečo. Dokonca zazneli termíny, že skrachovali niektoré fondy. Potom sa zistilo, že neboli čilské, ale že to boli argentínske prípady. Naozaj zodpovedne pristupujeme k tomu celému a čo sa týka tých obrovských strát, však ste videli, čo hovorili fondy, ako sú benchmarkované. Tie straty, to sú rádovo v percentách dnes. Tak o akých biliónoch hovoríme tu na Slovensku? V každom prípade si myslím, že pokiaľ chceme túto diskusiu viesť, tak treba aspoň mať minimálnu úctu k elementárnym ekonomickým zákonom a minimálnu úctu aspoň k jednoduchej matematike. Ďakujem pekne.
Pellegrini, Peter, predseda NR SR (2015-05-14):
Ja si to pamätám, len teraz, že koho chcete interpelovať?
Hrnčiar, Andrej, podpredseda NR SR (2017-03-28):
Ďalšou vystupujúcou v rozprave je pani poslankyňa Blahová.
Laurenčík, Milan, podpredseda NR SR (2020-06-05):
Ďakujem, pán minister, zaujmite miesto pre navrhovateľa. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Markovi Šefčíkovi. Nech sa páči.
Kmec, Stanislav, poslanec NR SR (2018-10-16):
Pán predsedajúci, dajte, prosím, hlasovať o bodoch 1, 3 až 19 zo spoločnej správy s odporúčaním gestorského výboru schváliť.
Podmanický, Ján, poslanec NR SR (2013-09-13):
Ďakujem, pán predseda. Dajte teraz hlasovať o bode 5, so stanoviskom gestorského výboru neschváliť.
Viskupič, Jozef, poslanec NR SR (2011-06-02):
Ďakujem. K otázke kolegyne Pfundtner, ambíciou je zníženie počtu poslancov a v dôvodovej správe sú uvedené aj ostatné, ja som sa tu snažil len svojimi slovami, takže sú tam aj ekonomické dôvody a hovoril ich tu Igor. K pánovi kolegovi Dostálovi, myslím si, že tie referendá, ktoré si spomínal, sú, keďže pri takomto veľkom množstve je to na zamyslenie, a myslím si, že by sa aj mohla v tomto pléne začať otvárať otázka o znížení kvóra, pretože referendum u nás teda na to, aby bolo platné a následne účinné, pretože tá 50-percentná hranica mne z hľadiska toho, ako tento inštitút priamej demokracie môže a nemôže mať na Slovensku úspech, vadí, ale to je úplne iná otázka. A myslím si, že bolo legitímne, čo som povedal o množstve ľudí, ktoré sa k tejto téme vyjadrili, a pre mňa minimálne v miere vytvorenia si presvedčenia, aby som mohol sa správať na základe vlastného svedomia, je toto ako slušné vodítko.
R. Fico, poslanec: (2002-03-13):
J. Migaš, predseda NR SR: Ďalej pán poslanec Hofbauer. R. Hofbauer, poslanec: Pán predseda, mám návrh na zaradenie spolu ôsmich správ. Prečítam ich postupne, správu o stave leteckej dopravy, o letiskách a o riadení letovej prevádzky Slovenskej republiky, po druhé, správu o stave námornej plavby Slovenskej republiky, po tretie, správu o stave Slovenskej plavby a prístavov Slovenskej republiky, po štvrté, správu o stave Slovenskej pošty, po piate, správu o výstavbe, začínaní výstavby a príprave výstavby diaľnic po zrušení Štátneho fondu pozemných komunikácií, po šieste, správu o stave výstavby, modernizácie a údržby štátnych ciest po zrušení Štátneho fondu pozemných komunikácií, po siedme, správu o stave Slovenských telekomunikácií po ich predaji Deutsche Telecomu, vrátane uverejnenia privatizačnej zmluvy a po ôsme, správu o stave Poštovej banky a vládnych zámeroch s touto inštitúciou. Žiadam, aby sa hlasovalo osobitne o týchto návrhoch na správy. Ďakujem. J. Migaš, predseda NR SR: Pán poslanec Bárdos.
B. Bugár, podpredseda NR SR: (2002-07-02):
(Hlasovanie.) Prítomných 105 poslancov, za návrh hlasovalo 87, proti 3, zdržalo sa 13, nehlasovali 2. Aj druhý pozmeňujúci návrh pána poslanca sme prijali. P. Ošváth, poslanec: Pán predsedajúci, odporúčam, aby sme hlasovali o pozmeňujúcom návrhu 3 pána poslanca Hoffmanna.
Blanár, Juraj, podpredseda NR SR (2022-09-21):
Teraz v rozprave vystúpi pán poslanec Svrček, ako posledný prihlásený ústne do rozpravy. Nech sa páči.
Hrnčiar, Andrej, podpredseda NR SR (2018-12-05):
O slovo vystúpiť v rozprave požiadal navrhovateľ. Nech sa páči, pán poslanec.
Mizík, Stanislav, poslanec NR SR (2018-11-28):
Ďakujem za slovo. Natália, dobre, že si spomenula aj ty Kalergiho a jeho plán. Ako som už spomenul v rozprave, Marrákešský pakt, kompakt či rámec je priama realizácia Kalergiho plánu, ktorý sa napĺňa doslova. Kto nevie, čo obsahuje, nech si to vyhľadá a následne to porovná s dianím vo svete od tzv. Arabskej jari a pozvania migrantov do Nemecka, a zistí 99 % zhodu. Aby som toto, čo som povedal, podčiarkol, zdôrazním jednu vec. Existuje Európska cena – európskej spoločnosti – Coudenhove-Kalergi. A čuduj sa svete, medzi premiantami, medzi tými, ktorí dostali túto cenu, je Angela Merkelová, Herman van Rompuy, Jean Claude Juncker. Toľko fakt, ďakujem.
Mikloško, Jozef, poslanec NR SR (2012-09-27):
Vážená pani podpredsedníčka, vážená Národná rada, môj predrečník má vždy dobré nápady, len nikdy si neodpustí aj niečo také povedať, začínam mať dojem, že je takým moralizátorom, kazateľom, neviem, ktorej cirkvi. Už keď povie, že svedomie sa pohlo, je dobre, že sa pohlo. Je to tu už dvadsaťtri rokov a nielen KDH je za to vinné. My sme vždy do tých desať percent boli vinní, potom už niekto iný bol vinný. Nechcem naňho reagovať, radšej poviem pár konštruktívnych viet. Podporujem plne tento návrh. Malí a strední podnikatelia sú základom ekonomiky a veľmi často nedostávajú zaplatené svoje faktúry dlhé mesiace, alebo nikdy. Ja poznám situáciu na knižnom trhu, kde je tá situácia úplne na hlavu postavená, tiež by sa v niekom malo svedomie pohnúť, z ceny knihy päťdesiat percent, až päťdesiat percent, až šesťdesiat percent dostanú distribútori. Samozrejme, tlačiar ten musí dostať. Samozrejme, redaktor, fotografista a tak ďalej. Obálkar. Na spisovateľa dôjde veľmi málo. Päťdesiatpercentný rabat je skutočne veľmi veľa, ale o tom tu teraz nechcem hovoriť. Chcem poukázať na to, že keď nezaplatíme za telefón, plyn, elektrinu alebo niečo, vodu, tak vám dajú pokutu, respektíve za chvíľu vás odstavia od toho. Tento štýl by podľa mňa mal byť všade. Aj ten chudák vydavateľ, alebo niekto, kým za jeho knihy sústavne neplatia, tak by mal možno sa nejakým spôsobom odvolať. Teraz sa nemá odvolať ako. Prežil som krach nejakej veľkodistribúcie, ktorá nikomu knihy nevrátila, faktúry nezaplatila. Knižky cudzích vydavateľov presunula do iných svojich blízkych predajní a všetko je v poriadku. Prišiel exekútor, ten povedal, je to už desať rokov, že všetko je v poriadku, dostanete straty naspäť. Nedostal nikto nič, tak to ide veľmi často. Ten vydavateľ, respektíve distribútor za chvíľu spraví novú firmu a pod inou hlavičkou robí to isté. Nemáme dopad na týchto ľudí, najmä vo veľkodistribúcii, okrem toho vôbec tie knihy nepropagujú, málo sa starajú o ich predaj a závisí to od dobrej vôle tých, že im to dajú a za takýto veľký rabat to robia. V Taliansku napríklad malí a strední podnikatelia sú rodinní podnikatelia, sú kľúčovou chrbtovou kosťou talianskej ekonomiky. Od nich ide najviac daní. A teda štát ich veľmi podporuje. U nás sa mi zdá, že to je opačne a že vlastne títo, ktorí najviac platia dane a sú v centre všetkého, si musia všetko sami vybavovať bez nejakých iných možnosti, treba ich chrániť. To sa nateraz nedeje. Tento zákon vítam a budem ho podporovať, aby sa v tom aspoň čiastočne urobil poriadok. Ďakujem.
Martvoň, Anton, poslanec NR SR (2013-04-30):
Ďakujem pekne. Musím zatlieskať ako po odbornej stránke a rečníckej stránke, pán poslanec, fakt, veľmi dobre vystúpenie. Vidno, že je tu starý harcovník ako právnik, ktorý je odborník, ako fakt vážim si a uznávam, že veľmi dobré vystúpenie. Ale z toho vystúpenia vyplynuli dva také nedostatky, na ktoré by som chcel poukázať. A pán poslanec Gál povedal, samozrejme, že súčasný stav je taký na Ústavnom súde, budem iba v odbornej rovine teda, že dvaja sú vylúčení sudcovia a ostatní sú namietnutí. No tu je problém, že nemá kto rozhodnúť o tých ostatných namietnutých, taká je teraz tá situácia. Čo sa týka, ale jedna zaujímavosť, ktorá unikla všetkým, všetci sme zvyknutí, že pokiaľ sa nejaký zákon alebo niečo dotýka súdnej moci, tak súdna moc zvykne nejakým spôsobom zareagovať alebo aspoň dať nejaké teda nesúhlasné stanovisko. No, tu je tá zaujímavosť, že nikto z Ústavného súdu Slovenskej republiky, ani tí, ktorí v podstate, ktorých namietal pán prezident, tí sudcovia, nikto sa neozval, že by boli proti tomuto návrhu zákona a že by boli proti tomuto riešeniu, s akým prichádzame my, strana SMER, a teda vláda a pán minister. Čiže tým chcem poukázať na to, že aj sudcovia na Ústavnom súde asi očakávajú túto zmenu, vidia, že je potrebná, a preto to nekritizujú, lebo sú tam, fakt, takého aj takého názoru a minimálne jeden alebo dvaja sudcovia by sa boli ozvali. Nikto sa neozval. To je tá zaujímavosť, že jednoducho zjavne aj oni tým potvrdzujú, teda kto mlčí, ten svedčí, že jednoducho je tam potreba zmeny, lebo nemá kto rozhodovať o tých namietnutých ostatných sudcoch. Čiže toľko iba z mojej strany k tomu, že snažím sa teda, dobre bolo vystúpenie, snažím sa teda aj konštruktívne reagovať. Ďakujem.